
Sülysáp Város Önkormányzata
Polgármesterétől
2241 Sülysáp, Szent István tér 1.
Telefon, fax: (06-29) 435-001, (06-29) 435-003

NYILVÁNOS
Szám: 3032-4/2015
Előterjesztést készítette: Kántor Erzsébet testületi ügyintéző / Polgármesteri Hivatal
Előterjesztés elkészítésének időpontja: 2015. augusztus 6.
Előterjesztést véleményezi: -
Döntés módja: nyílt szavazás, egyszerű szótöbbség

Mellékletek: Beszámoló (előterjesztéshez csatolva)
E L Ő T E R J E S Z T É S

Sülysáp Város Önkormányzata Képviselő-testületének

2015. augusztus 13-án tartandó munkaterv szerinti ülésére

2. napirendhez

Tárgy:
Tájékoztató az elmúlt negyedévben a Képviselő-testület által átruházott hatáskörökben hozott döntésekről
Tisztelt Képviselő-testület!
Az Önkormányzat Szervezeti és Működési Szabályzatáról szóló 14/2009. (XII. 22.) rendelet 8. § (4) és 19. § (5) bekezdés b) pontja szerint a Képviselő-testület által átruházott hatáskörben eljáró személy, illetve testület minden negyedév első képviselő-testületi ülésén köteles beszámolni az átruházott hatáskörben hozott döntéseiről.

Ennek megfelelően a melléklet szerinti beszámolót terjesztjük elő a 2015. év II. negyedévére vonatkozóan.
Kérjük a beszámoló szíves elfogadását.
…/2015. (VIII. 13.) ÖKT határozati javaslat

Sülysáp Város Önkormányzatának Képviselő-testülete a 2015. év II. negyedévében átruházott hatáskörben hozott döntésekről szóló, az SZMSZ 8. § (4) és 19. § (5) bekezdése szerint előterjesztett beszámolót elfogadja.

Határidő: azonnal

Felelős: polgármester
Sülysáp, 2015. augusztus 6.

Láttam!

Sülysáp, 2015. augusztus 6.
Dr. Tóth Krisztina
jegyző
BESZÁMOLÓ

a Sülysáp Város Önkormányzata Képviselő-testülete által átruházott 
hatáskörökben hozott 2015. II. negyedévi döntésekről
I. Önkormányzati segély
A szociális igazgatásról és a szociális ellátásokról szóló 1993. évi III. törvény változása miatt a Képviselő-testület megalkotta a helyi szociális ellátásokról szóló 3/2015. (II.20.) önkormányzati rendeletét. A rendeletben meghatározásra került a települési lakásfenntartási támogatás, települési létfenntartási támogatás, települési krízistámogatás, és a települési temetési kölcsön jogosultsági feltételei. A Képviselő-testület felhatalmazása alapján átruházott hatáskörben a támogatások megállapításáról 2015. március 1. napjától a polgármester dönt. 

Polgármesteri hatáskörben 2015. II. negyedévében, április 1. napjától 2015. június 30. napjáig települési lakásfenntartási támogatás 42 háztartás esetében került megállapításra, ami maradéktalanul a közműszolgáltatók felé került átutalásra (Ökovíz, Émász, Főgáz). 

Települési krízistámogatásban 53 család 55 esetben részesült 294.000,-Ft értékben, egy esetben a kérelem elutasításra került a kérelmező jövedelmi helyzete és a kérelem megalapozatlansága miatt. 

Települési létfenntartási támogatásban havi rendszerességgel fél ill. egy éven keresztül 12 család részesült, 135.000,- Ft összegben. Három esetben a rendszeres ellátásra benyújtott kérelem elutasításra kerül, mert a helyszínen készült környezettanulmány nem támasztja alá, hogy a kérelmező lakóhelye és lakókörnyezete gondozott. 

A fentebb említett támogatások a polgármester döntését követően maradéktalanul kifizetésre kerültek. 

A polgármester a rendelkezésre álló adatok alapján hetenkénti gyakorisággal, szükség esetén azonnal döntött a támogatások odaítéléséről, melynek során figyelemmel volt arra, hogy azokban az esetekben ahol feltételezhető, hogy a segélyek nem a megfelelő célra kerülnek felhasználásra, családgondozói segítséget kért (egy esetben született ilyen döntés). A családgondozók a segélyezett családdal együtt vásárolták meg a szükséges élelmiszereket, majd számlákkal elszámoltak az önkormányzat felé. 

II. Közterület-használati engedély
Szintén polgármesteri hatáskörben az elmúlt negyedévben 1 db határozat született közterület használat engedélyezésére, valamint 1 határozat egyedi nyitva tartás engedélyezésére.
III. Közútkezelői hozzájárulás

A Képviselő-testület az önkormányzat Szervezeti és Működési Szabályzatáról szóló többször módosított 14/2009. (XII. 22.) önkormányzati rendeletével az önkormányzat kezelésében lévő közutak nem közlekedési célú igénybevételéhez szükséges közútkezelői állásfoglalás kiadását a jegyző hatáskörébe utalta. Az elmúlt negyedévében 4 db közútkezelői hozzájárulás került ily módon kiadásra.
IV. Egyéb, önkormányzati vagyont érintő döntések

Az önkormányzat vagyonáról és a vagyongazdálkodás szabályairól szóló 2/2013. (II. 15.) önkormányzati rendelet 5. § (2) bekezdés szerint a polgármester döntéseiről és intézkedéseiről negyedévente beszámol a képviselő-testületnek. Idevonatkozóan az alábbi intézkedésekről számolok be:
· A Vasút utca 58. szám alatti önkormányzati bérlakás ügyében Ágoston Károllyal  a bérleti szerződés felmondásra került. A Bérlő a neki megküldött fizetési felszólítások ellenére meg nem fizetett 640.000 Ft bérleti díj hátralék miatt. Ágoston Károly 2015. június 8-án visszaadta az ingatlant az Önkormányzatnak. 

· A Tápiómenti Területfejlesztési Társulás a Sülysáp, 0406/24 hrsz.-ú (szennyvíztisztító telep) vételárát és késedelmi kamatot az Önkormányzat részére  megfizette, a tulajdonjog bejegyzése folyamatban van a vevő részéről. 

· Az 58/2015. (IV.23.) ÖKT határozat alapján 2015. május 15-én megkötött adásvételi szerződés megkötésével megvásárlásra került a Sülysáp, Malom utca 9. szám (3862 hrsz.) alatti ingatlan. 

